

21. NEDJELJA KROZ GODINU

 **PROMIŠLJANJA…**

**Biti vjernik danas**

Što znači biti kršćanin u današnje vrijeme? Znači li to biti siromašan, ponizan poput ovčice i ustrašen u iznošenju vlastitih stajališta? Znači li to biti potpuno anacionalan i apolitičan (jer Crkva je duhovna stvarnost, a ujedno i nadnacionalna institucija)? Treba li kršćanin neprestano primati udarce i mirno promatrati kako ga se gazi? To je najčešće mišljenje „sekularne" javnosti i njihovih „liberalnih" medija, koji najčešće nemaju puno veze s Crkvom, niti ju razumiju.

Najsmješnije mi je od svega kada nas kojekakvi tipovi uče kakvi bi morali biti kao kršćanin. Ili što je to Isus Krist naučavao. Najbolji su kada su kao „oduševljeni“ papom Franjom kojeg oni eto slijede a mi kršćani i katolici ne slijedimo i ne slušamo.

Ako Crkva već mora postojati onda bi morala biti siromašna (a ne financirati se iz proračuna države), isključena iz javnog života i bez prava glasa, a posebno ne bi smjela biti narodna, odnosno „ograničena".

*Prvo čitanje : Iz 22,19-23*

 *Drugo čitanje:  Rim 11, 33-36*

*Evanđelje: Mt 16,13-20*

**ZBORNA MOLITVA**:

Bože, ti ujedinjuješ srca vjernih da isto hoće i za istim teže.

Daj narodu svome da ljubi što ti zapovijedaš i želi što ti obećavaš
te u nestalnosti zemaljskog života onamo smjera naše srce gdje su prave radosti. Po Gospodinu.

**Ulazna pjesma**

*Prigni uho svoje, Gospodine, i usliši me,
spasi slugu svoga koji se uzda u te!
Smiluj mi se, Gospode,*

*jer povazdan vapijem k tebi.   (Ps 86, 1-3*)

**Popričesna pjesma**

Zemlja se nasićuje plodom ruku tvojih, Gospodine,
da izvede kruh iz zemlje i vino što razvedruje srce čovječje.   (Ps 104, 13-15)







**NEDJELJNA BOŽJA RIJEČ**

*U ono vrijeme: Dođe Isus u krajeve Cezareje Filipove i upita učenike: »Što govore ljudi, tko je Sin Čovječji?« Oni rekoše: »Jedni da je Ivan Krsti­telj; drugi da je Ilija; treći opet da je Jeremija ili koji od proroka.«*

*Kaže im: »A vi, što vi kažete, tko sam ja?« Šimun Petar prihvati i reče: »Ti si Krist-Pomazanik, Sin Boga živoga.« Nato Isus reče njemu: »Blago tebi, Šimune, sine Jonin, jer ti to ne objavi tijelo i krv, nego Otac moj, koji je na nebesima. A ja tebi kažem: Ti si Petar-Stijena i na toj stijeni sagradit ću Crkvu svoju i vrata paklena neće je nadvladati. Tebi ću dati ključeve kraljevstva nebeskoga, pa što god svežeš na zemlji, bit će svezano na nebesima; a što god odriješiš na zemlji, bit će odriješeno na nebesima.«*

*Tada zaprijeti učenicima neka nikomu ne reknu da je on Krist.*

*Riječ Gospodnja.*

|  |
| --- |
| *Slikovni rezultat za lovro zaplatić pit*Što je naša kršćanska vjera? Skup istina u koje vjerujem? Pripadnost Crkvi? Vršenje nekih pravila, propisa i zapovijedi? Sve bi to bilo premalo. Kršćanin sam po tome što se osobno odlučujem, opredjeljujem za Krista, što osobno idem za njim, što je on mjeri osnovno i bitno mjerilo života. Prisjetimo se kako Isus ono jednom tvrdo kaže: “Dođe li tko k meni, a ne mrzi svog oca i majku, ženu i djecu, braću i sestre, pa i sam svoj život, ne može biti moj učenik!” (Lk 14,26). Ovdje je izraz “mrziti” za naše uši previše tvrd, ali se time želi reći da opredjeljenje za Isusa ima apsolutnu prednost. Nisu li toliki kršćanski mučenici i protiv izričite volje svojih najbližih radije otišli u smrt, negoli da se odreknu Krista.Isus danas meni upravlja pitanje: “A ti, što ti kažeš, tko sam ja?” Doista, što je Isus za mene? Spasitelj, jedini smisao života, moje životno opredjeljenje i moja životna strast, jedina zvijezda moga života? Ako je tako, pronašao sam sebe, jer, od Boga dolazimo, u Bogu “živimo, mičemo se i jesmo”, Bogu idemo.U današnjem evanđelju Isus želi istaknuti razliku između zajedničarskog (neosobnog) i osobnog opredjeljenju za njega. Isus prvo pita učenike: “Što govore ljudi, tko je Sin Čovječji?” I apostoli mogu mirno odgovarati i prepričavati ono što ljudi govore i vjeruju: da je on neki prorok. Međutim, Isusa to ne zadovoljava. Ide dalje: “A vi, što vi kažete, tko sam ja?” I tu je nastao tajac. Nitko nije znao što bi odgovorio. Pitanje je previše osobno, jer su apostoli razumjeli da Isus zapravo želi reći: “Što svaki pojedini od vas misli, tko sam ja?” Nije se bilo lako izjasniti.  |



Uređujući ovih dana Arhivsku građu naše župe naišao sam na niz zanimljivosti. Iz broja u broj Listića donosit ćemo PABIRKE iz povijesti naše župe.

Prema pisanju župnika dr Petra Trbuhe koji je bio rečički župnik od 1911. do 1923. godine oltar Gospe Lurdske poklonio je župi prijašnji župnik Josip Šafar, koji je bio župnik u Rečici od 1872. do 1911. godine.

Na tom mjestu je prema pisanju župnika Trbuhe i prije stajao „neugledan i neimenovani oltar Majke Božje“. Župnik Josip Šafar bio je veliki štovatelj Majke Božje Lurdske i sam je hodočastio u Lurd. I taj je oltar izradio isti majstor koji je izradio i oltar Srca Isusova, a stajao je 2.000,00 kruna.

„ Oba je oltara uz osobiti sjaj i veselje blagoslovio dr Josip Pazman kraljevski sveučilišni profesor ( iz moralke) u Zagrebu…“

Isto tako obnovljeni su oltar sv. Barbare i sv. Antuna pustinjaka kao i propovijedaonica za svotu od 3.500,00 kruna iz župne blagajne.

Prema pisanju župnika dr Nikole Sertića koji je u Rečici bio župnik od 1945 do 1950. Godine nekada je na mjestu sadašnje kapelice sv. Josipa u Rečici bila kapelica sv. Križa. Nije poznato kada je križ maknut a umjesto križa stavljen je kip svetog Josipa. Taj je kip dao očistiti i urediti župnik Martin Gecina. On je počeo proširivati i renovirati tu kapelicu. Kapelica je istovjetna onoj Srca Isusova na Gradcu. Na čelu odbora bio je Joža Hren iz Luke Pokupske a članovi odbora bili su Franjo Vušir i Josip Horvat.

Budući da je župnik Gecina bio uhićen od strane komunista i ubijen u svibnju 1945. na nepoznatom mjestu kapelica je dovršena tek u jesen 1945. godine.

Zidarske radove obavio je Jakov Jurišić a obojao kapelu majstor Moćan iz Karlovca, limarske radove izveo je Mića Vušir.

20. kolovoza 2007. godine u prisustvu dotadašnjeg župnika vlč Josipa Karasa, odbornika Ivana Zebića, Željka Purgara, Darka Drožđibob i Franceka Vrane dekana Ferde Vražića i dekanatskog bilježnika Josipa Priselac preuzeo sam župu Rečica. 21. kolovoza doselio sam se u župu, a 25. Kolovoza pod misom u 9,00 sati u župnoj crkvi delegat Nadbiskupa preč. dekan Ferdo Vražić svečano me uveo kao župnika u župu. U ime župljana pozdrav novom župniku izrekao je tadašnji odbornik Josip Klarić (stric).

Polako počinje teći jedanaesta godina boravka na čelu ove župe.

|  |  |  |
| --- | --- | --- |
| Ponedjeljak,28.kolovoza |  | Augustin, biskup i crkveni naučitelj |
| Utorak,29.kolovoza | 18,00 | GLAVOSJEK SV. IVANA KRSTITELJAZa sve pokojne rečičke župnike |
| Srijeda,30.kolovoza | 18,00 | Margarita+ Franjo Stepić i ob.; + Nikola Kralj i ob. |
| Četvrtak,31.kolovoza | 18,00 | RajmundPOČETAK TRODNEVNICE |
| Petak,01.rujna | 18,00 | Jošua - PRVI PETAK+ Josip i Bara Fištrović |
| subota, 02.rujna | 18,00 | Prosper+ Matija, Ivan Banić; + Josip Grdina (god): + Ljubica Zaplatić |
| **Nedjelja,****O3.rujna** | 8,3011,0018,00 | **PROŠTENJE - VUSIKOVANJE**+ Ivan Pavletić; ob. Čuina; + Jela Martinić (god); + Mika, Marija Fištrović i ob.; + Marija, Ivan Mučnjak; + Ivan, Jaga Holjac; + Ivan Nejak i ob.(R- 153); +Janko, Marija Pucarević i ob.; + Mara, Vlado Šepac (god); + Janko, Mara ŽunacSVEČANA SVETA MISA večernja misa i klanjanje pred Presvetim |



|  |  |
| --- | --- |
| TRODNEVNICA:31. kolovoza – 02. rujna- četvrtak: pobožnost sv. Ivanu i  sveta misa * Petak – sveta misa i klanjanje pred Presvetim
* Subota – misa i molitva za svećenike i sveć. zvanja
 | PROŠTENJE:**SVETE MISE:****8,30 sati:** na nakane**11,00 sati**: svečana proštenjarska misa koju predvodi vlč Kristijana Gatarić župnik u Skakavcu i Vukmaniću**18,00 sati:** misa zahvalnica i klanjanje pred PresvetimPozivam Vas da se kroz Trodnevnicu pripremimo da što bolje proslavimo blagdan Mučeništva svoga zaštitnika sv. Ivana Krstitelja. |

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.